Sieradz
<s>Sieradz (njemački: Schieratz 1941-45) je grad od 41,953 stanovnika u sredini Poljske u Lodzkom vojvodstvu.</s>

<s>Geografske karakteristike</s>

<s>Sieradz leži duž obala rijeke Warte, udaljen šesdesetak km jugozapado od Łódźa.</s>

<s>Historija</s>

<s>Sieradz koji je kroz historiju bio poznat kao; Sira, Syraz, Syradz, Sirazia, Siracz, Siradia, Syradzs - je jedan od najstarijih gradova u Poljskoj.</s><s>Poznat po tom što je za srednjeg vijeka bio je prijestolnica malog vojvodstva u Malopoljskoj.</s>

<s>Najstariji tragovi naselja u tom kraju datirani su u 6 - 7. vijek.</s><s>U 11. vijeku na mjestu današnjeg grada niknula je utvrda sa naseljem, koje je prvi put dokumentirano 1136., u buli pape Inocenta II.</s>

<s>Kako Sieradz nema sačuvanu povelju, pretpostavlja se da je gradska prava dobio negdje između 1247.- 1255. od vojvode Kazimira I Kujavskog, jer su tad Dominikanci podigli svoj samostan.</s>

<s>Tokom 14. vijeka umjesto starog drvenog dvorca kog su 1331. spalili Teutonski vitezovi, kralj Kazimir Veliki je podigao novi zidani, sa crkvom sv. Trojstva, koja je u 15. vijeku pretvorena u župnu.</s><s>U to vrijeme je grad opasan bedemima sa jarcima.</s><s>U kraljevskom dvorcu održano je 15 sejmova, na kojima se odlučivala sudbina zemlje i birali kraljevi.</s>

<s>Sieradz je svoj zlatni period imao za renesanse, tako da je početkom 16. vijeka bio grad od preko preko 2.000 stanovnika, koji su živjeli u nekih 350 kuća, živo trgovište sa 162 zanatlija organiziranih u 12 cehova.</s>

<s>Period blagostanja završio je krajem 16. vijeka, nakon razaranja za Švedsko-poljskih ratova i drugih pošasti.</s><s>Pa je početkom 17. vijeka spao na mještace od 53 kuće u kojima je živjelo oko 300-400 ljudi.</s><s>Polako se oporavljao da bi 1910. imao oko 9 800 stanovnika.</s>

<s>Nakon Drugog svjetskog rata 1950-ih je podignuti su brojni tvornički pogoni mlin, destilerija i 1957. velika tekstilna tvornica Sira i stanbeni kvartovi Dziewiarz i Polna.</s><s>Od 1975. do 1998. ponovno je bio prijestolnica Vojvodstva Sieradz.</s>

<s>Danas je privredno - administrativni centar zapadnog dijela Lodzkog vojvodstva.</s>

<s>Znamenitosti</s>

<s>Najveće znamenitosti grada podignute su tokom 14. vijeka, to su dominikanski samostan sa crkvom, tržnica i kraljevski dvorac (Królewska Kamienica).</s><s>Sieradz ima i velik regionalni muzej.</s>

<s>Privreda 
Ekonomija današnjeg Sieradza bazira se na mašinogradnji (Feber kamionske prikolice, Scanfil), famaceutskoj (Asclepios, Medana), tekstilnoj (Cornette Underwear) i prehrambenoj industriji (Zarecki Foods i Wart Milk).</s>

<s>Pobratimski gradovi 
Sieradz ima ugovore o partnerstvu sa slijedećim gradovima;
  Gaggenau, Njemačka
  Annemasse, Francuska
  Jambol, Bugarska
  Gospić, Hrvatska</s>

<s>Izvori</s>

<s>Vanjske veze</s>

<s>Urząd Miasta w Sieradzu (službene stranice)</s>

<s>Gradovi u Poljskoj</s>

